أعلن مؤسس تطبيق “واتسآب”، جان كوم، على الإستقالة ديالو من خلال ستاتو على حسابو الشخصي فالفايسبوك، وقال “كوم” في بيانو : “وصل وقت المغادرة، كنت محظوظ بزاف بالعمل مع هاذ الفريق الصغير باش نقدمو تطبيق كيستخدمو عدد هائل من الأشخاص فجميع أنحاء العالم، غادي نمشي فحالي فالوقت الي كيستخدمو فيه الناس تطبيق واتسآب بطرق أكثر بكثير، مما كنت كنتصور، وفريق العمل قوي بزاف وغادي يستمر فالقيام بأشياء واعرة بزاف “. ورجعات مجلة “فورتشن” الأمريكية استقالة مؤسس “واتسآب” من إدارة التطبيق ومن مجلس إدارة “فيسبوك”، لعدم موافقتو على طريقة استخدام منصة التواصل الاجتماعي، للبيانات الشخصية الخاصة بالمستخدمين على “واتسآب”، حيت ديما كان كيحارب كافة محاولات “فيسبوك” لتقليل مستوى “تشفير البيانات” على “واتسآب”. وكانت تقارير عديدة كتقول أن موقع “واتساب” كيحتفظ بنسخة من بيانات المستخدمين ديالو، واخا إدارتو علنات شحال هادي أنها كتتبع منظومة التشفير الكاملة “End to End”، الي مكتسمحش لطرف ثالث من أنه يتجسس على المحادثات أو الدردشات الخاصة بالمستخدمين، إلا أن المخاوف بقات مستمرة. 
مؤسس الواتساب حط الإستقالة ديالو لمول الفايسبوك وها علاش استاقل